
Πλένονται και καθαρίζονται οι κάδοι απορριμμάτων στην πόλη και στα χωριά 
του Δήμου Κιλκίς 
Ξεκίνησε από σήμερα η πλύση των κάδων απορριμμάτων με πρώτο πεδίο εφαρμογής την πόλη του Κιλκίς. Οι συμβατικοί κάδοι καθώς και οι μπλε κάδοι της ανακύκλωσης καθαρίζονται από βρωμιές και κατάλοιπα αποβλήτων και απολυμαίνονται σχολαστικά σε κάθε γειτονιά. Μόλις ολοκληρωθεί η πλύση – απολύμανση στους κάδους απορριμμάτων της πόλης, θα πάρουν σειρά τα χωριά του Δήμου Κιλκίς, όπου θα πραγματοποιηθούν ανάλογες εργασίες. 
Η πλύση των κάδων αποτελεί μια καθιερωμένη πρακτική για τον Δήμο Κιλκίς και τη Διεύθυνση Καθαριότητας για την προστασία της δημόσιας υγείας και πραγματοποιείται τουλάχιστον δύο φορές τον χρόνο.        
